

Priedas Nr 2. Darbų, atliekamų pagal Nurodymus, sąrašas
Darbų vykdymo pagal Nurodymus ir Pavedimus Bendrovės objektuose proceso aprašas
DARBŲ, ATLIEKAMŲ PAGAL NURODYMUS, SĄRAŠAS

Bendrovės darbuotojams:
1. Eksploatavimo, montavimo darbai vykdomi aukštosios ir žemosios įtampos elektros įrenginiuose ant įtampą turinčių srovinių dalių arba arti jų, išskyrus darbus atliekamus valdymo, automatikos, ryšių įrenginiuose, relinės apsaugos ir elektros energijos apskaitos antrinėse grandinėse, elektros apskaitos spintų su tiesioginio jungimo skaitikliais elektros srovės grandinėse (ant įrengtų spintose įvadinių ir išeinančių kabelių (laidų), elektros prietaisų bei automatinių jungiklių (kirtiklių) kontaktų) ir elektros instaliacijose, kai aukštosios įtampos įrenginiai yra už nuolatinių aptvarų arba toliau, nei nurodyta Saugos eksploatuojant elektros įrenginius taisyklių 3 ir 4 prieduose bei išskyrus darbus žemosios įtampos elektros įrenginiuose ant įtampą turinčių srovinių dalių, kuriuos vykdo operatyviniai budintys darbuotojai;
2. Eksploatavimo, montavimo, matavimo transformatorių tikrinimo darbai vykdomi atjungus įtampą:
2.1. aukštosios įtampos įrenginiuose;
2.2. žemosios įtampos kabelių linijose ir prie jų prijungtose spintose;
2.3. transformatorių pastočių, transformatorinių, skirstomųjų punktų žemosios įtampos įrenginiuose, kai įtampa yra likusi kitose sekcijose arba ant linijinių bei įvadinių kirtiklių, išskyrus darbus atliekamus valdymo, automatikos, elektros matavimų, signalizacijos, relinės apsaugos, elektros energijos apskaitos grandinėse (įskaitant ir 0,4 kV srovės transformatorių (ST) keitimą bei metrologinį tikrinimą (kai ST yra įrengti vienoje spintoje kartu su apskaitos prietaisu ir po vienu plombuojamu gaubtu) ir laikinosios elektros apskaitos (įrenginio) įrengimą 0,4 kV įrenginiuose (kai laikina elektros apskaita (išardomi srovės transformatoriai ir elektros skaitiklis) įrengiama kabelių spintos (KS) viename spintos skyriuje )), ryšių įrenginiuose ir elektros instaliacijose, kai aukštosios įtampos įrenginiai yra už nuolatinių aptvarų arba toliau, nei nurodyta Saugos eksploatuojant elektros įrenginius taisyklių 3 ir 4 prieduose;
2.4. darbai sužieduotame žemosios įtampos tinkle, išskyrus darbus, kuriuos vykdo operatyviniai darbuotojai;
2.5. 2 priedo 2.1. – 2.3. punktuose išvardintus darbus, kai atliekamas elektros įrenginių remontas, gedimų ir defektų šalinimas, operatyviniai darbuotojai 10 kV įrenginiuose atlieka pagal Bendrovės dispečerio pavedimą, o 0,4 kV įrenginiuose atlieka pagal Bendrovės dispečerio komandas.
3. Darbai su kėlimo kranais ir savaeigiais keltuvais žmonėms kelti transformatorių pastotės teritorijoje. Operatyviniai darbuotojai šiuos darbus 10 kV įrenginiuose atlieka pagal Bendrovės dispečerio pavedimą, o 0,4 kV įrenginiuose atlieka pagal Bendrovės dispečerio komandas;
4. Darbai oro linijų apsaugos zonose su kėlimo kranais ir savaeigiais keltuvais žmonėms kelti, neišjungus įtampos, kai reikia imtis priemonių neprisiliesti ar nepriartėti prie oro linijos laidų arčiau nei Saugos eksploatuojant elektros įrenginius taisyklių 4 priede nurodytais leistinais atstumais. Operatyviniai darbuotojai šiuos darbus 10 kV įrenginiuose atlieka pagal Bendrovės dispečerio pavedimą, o 0,4 kV įrenginiuose atlieka pagal Bendrovės dispečerio komandas;
5. Darbai oro linijose, kai oro linija darbo vietoje turi sankirtas ar suartėjimus su kitomis veikiančiomis oro linijomis;
6. Darbai oro linijoje, kai joje yra indukuota įtampa;
7. Darbai daugiagrandėse oro linijose;
8. Darbai oro linijose, kai kartu yra nutiestos ryšių, apšvietimo, radijo ar kitos paskirties linijos, kurių kintama įtampa yra aukštesnė kaip 50 V, o nuolatinė – kaip 75 V;
9. Fazavimo darbai virš 1000 V įtampos elektros įrenginiuose vykdomi operatyvinio remonto darbuotojų;
10. Bandymai paaukštinta įtampa ne stacionariose laboratorijose;
11. Oro ir oro kabelių linijų trasos valymo darbai, neišjungus įtampos, kai reikia imtis priemonių, kad pjaunami medžiai ar kertamos šakos neprisiliestų ar nepriartėtų prie oro linijos laidų arčiau nei Saugos eksploatuojant elektros įrenginius taisyklių 4 priede nurodytais leistinais atstumais;
12. Įrenginių derinimo, bandymo darbai, kurių pertraukų metu atstatoma schema arba įjungiama įtampa įrenginių veikimui patikrinti, išskyrus darbus elektros apskaitos įrenginių grandinėse;
13. Alyvos pavyzdžių ėmimas bei alyvos papildymas į galios transformatorių rezervuarus, kai yra galimybė priartėti prie įtampą turinčių dalių arčiau nei Saugos eksploatuojant elektros įrenginius taisyklių  3 ir 4 prieduose nurodytais atstumais;
14. Ne elektrotechniniai darbai elektros įrenginiuose arba jų apsaugos zonose ir pan., kuriuos atlieka ne elektrotechnikos darbuotojai, prižiūrimi prižiūrinčiojo;
15. Oro linijų montavimo, išmontavimo darbai linijų sankirtose, kitų linijų apsaugos zonose arba kai darbo metu yra galimybė priartėti prie linijų, turinčių įtampą, su mechanizmais, atramomis ir laidais arčiau kaip nurodyta Saugos eksploatuojant elektros įrenginius taisyklių  4 priede (tarp jų, dirbant ir neveikiančiose linijose);
16. Darbai požeminiuose statiniuose (šuliniuose, kolektoriuose, tuneliuose, iškasose gilesnėse kaip 1,5 m.) įskaitant ir įrenginių apžiūras;
17. Darbai kabelių linijose, išskyrus kabelių klojimo darbus iki jų prijungimo, jei greta nėra kitų veikiančių kabelių;
18. Darbai sprogioje aplinkoje;
19. Kilnojamos ir stacionarios autonominės elektros stoties virš 7 kW prijungimas ir atjungimas, išskyrus kai šį darbą atlieka operatyviniai darbuotojai, jie vykdo pagal Bendrovės dispečerio pavedimą.  

Rangovinių organizacijų darbuotojams:

20. Visi Rangovinių organizacijų darbai Bendrovės operatyviai valdomuose elektros įrenginiuose atliekami pagal Nurodymus, išskyrus:
19.1. elektros apskaitos prietaisų, tiesiogiai (be srovės transformatorių) prijungtų prie tinklo iki 1000 V, planinius keitimo ir rodmenų nurašymo darbus;
19.2. eksploatavimo darbai ryšių įrenginiuose, įrengtuose transformatorių pastotėse, skirstomuosiuose punktuose, transformatorinėse ir oro linijų jungtuvuose, kai aukštosios įtampos srovinės dalys yra už nuolatinių aptvarų toliau, nei nurodyta Saugos eksploatuojant elektros įrenginius taisyklių 3 ir 4 prieduose; 
19.3. darbus, kurie išvardinti Aprašo 4 priede „Darbų, kurie atliekami techninės priežiūros tvarka, sąrašas“; 
19.4. kai Bendrovės elektros įrenginiuose likviduojamos avarijos, sutrikimai, gedimai ir atsijungimai, Rangovų operatyviniai remonto darbuotojai darbus vykdo vadovaujantis Avarijų, sutrikimų ir gedimų likvidavimo instrukcija (nuoroda).  

